लखनऊ से सटे मोहनलालगंज थाना क्षेत्र के दीवानगंज में रास्ते के विवाद को लेकर हुई मारपीट में घायल ओमप्रकाश की इलाज के दौरान मौत हो गई। अन्य घायल सदस्यों का इलाज चल रहा है।
 मामला 29 मई की सुबह लगभग 6 बजे का है। मोहनलालगंज थाना क्षेत्र के दीवानगंज में दो पक्ष रास्ते के विवाद को लेकर आमने-सामने आ गए। मामूली विवाद में शुरू हुई कहासुनी के बाद लाठी-डंडे व कुल्हाड़ी से एक पक्ष ने दूसरे पक्ष पर हमला कर दिया। दोनों पक्षों में हुई मारपीट के दौरान पीड़ित राजू वर्मा के चाचा ओमप्रकाश और वीरेंद्र के सिर पर गंभीर चोटें आ गईं। जिन्हें इलाज के लिए ट्रॉमा सेंटर में भर्ती कराया गया।
 वहीं पीड़ित की चाची रामलली को भी गंभीर चोटें आईं। उनके दोनों पैरों व दाहिने हाथ की हड्डी टूट गई। ओमप्रकाश चार दिनों से ट्रॉमा सेंटर में वेंटिलेटर पर थे। गंभीर रूप से घायल ओमप्रकाश ने गुरुवार सुबह इलाज के दौरान दम तोड़ दिया। पीड़ित राजू ने आरोपी महावीर समेत आठ लोगों के खिलाफ मुकदमा दर्ज कराया। पुलिस ने इस मामले में तीन आरोपियों को गिरफ्तार कर जेल भेजा है।
 पुलिस ने राजू की तहरीर पर आधा दर्जन से अधिक आरोपियों के खिलाफ आईपीसी की धारा 147/323/325/308 के तहत मुकदमा दर्ज किया था। घटना में शामिल तीन आरोपियों को पुलिस दीवानगंज जंगल से गिरफ्तार कर जेल भेज चुकी है। मारपीट में घायल अन्य सदस्यों का अभी भी अस्पताल में इलाज चल रहा।
 गंभीर रूप से घायल ओमप्रकाश की मौत की सूचना मिलते ही परिजनों में कोहराम मच गया। पुलिस और परिजन एपेक्स ट्रॉमा सेंटर पहुंचे। पोस्टमार्टम होने के बाद मृतक ओमप्रकाश का अंतिम संस्कार किया जाएगा।
 मोहनलालगंज कोतवाली प्रभारी अखिलेश मिश्रा ने बताया कि 29 मई को हुए मारपीट के मामले में घायल ओम प्रकाश की इलाज के दौरान मौत हो गई। तीन आरोपियों को गिरफ्तार कर जेल भेजा जा चुका है। अन्य घायलों का इलाज अस्पताल में चल रहा। आगे की कार्रवाई की जा रही है।
 This website follows the DNPA Code of Ethics.
 
लखनऊ से सटे मोहनलालगंज थाना क्षेत्र के दीवानगंज में रास्ते के विवाद को लेकर हुई मारपीट में घायल ओमप्रकाश की इलाज के दौरान मौत हो गई। अन्य घायल सदस्यों का इलाज चल रहा है। मामला उनतीस मई की सुबह लगभग छः बजे का है। मोहनलालगंज थाना क्षेत्र के दीवानगंज में दो पक्ष रास्ते के विवाद को लेकर आमने-सामने आ गए। मामूली विवाद में शुरू हुई कहासुनी के बाद लाठी-डंडे व कुल्हाड़ी से एक पक्ष ने दूसरे पक्ष पर हमला कर दिया। दोनों पक्षों में हुई मारपीट के दौरान पीड़ित राजू वर्मा के चाचा ओमप्रकाश और वीरेंद्र के सिर पर गंभीर चोटें आ गईं। जिन्हें इलाज के लिए ट्रॉमा सेंटर में भर्ती कराया गया। वहीं पीड़ित की चाची रामलली को भी गंभीर चोटें आईं। उनके दोनों पैरों व दाहिने हाथ की हड्डी टूट गई। ओमप्रकाश चार दिनों से ट्रॉमा सेंटर में वेंटिलेटर पर थे। गंभीर रूप से घायल ओमप्रकाश ने गुरुवार सुबह इलाज के दौरान दम तोड़ दिया। पीड़ित राजू ने आरोपी महावीर समेत आठ लोगों के खिलाफ मुकदमा दर्ज कराया। पुलिस ने इस मामले में तीन आरोपियों को गिरफ्तार कर जेल भेजा है। पुलिस ने राजू की तहरीर पर आधा दर्जन से अधिक आरोपियों के खिलाफ आईपीसी की धारा एक सौ सैंतालीस/तीन सौ तेईस/तीन सौ पच्चीस/तीन सौ आठ के तहत मुकदमा दर्ज किया था। घटना में शामिल तीन आरोपियों को पुलिस दीवानगंज जंगल से गिरफ्तार कर जेल भेज चुकी है। मारपीट में घायल अन्य सदस्यों का अभी भी अस्पताल में इलाज चल रहा। गंभीर रूप से घायल ओमप्रकाश की मौत की सूचना मिलते ही परिजनों में कोहराम मच गया। पुलिस और परिजन एपेक्स ट्रॉमा सेंटर पहुंचे। पोस्टमार्टम होने के बाद मृतक ओमप्रकाश का अंतिम संस्कार किया जाएगा। मोहनलालगंज कोतवाली प्रभारी अखिलेश मिश्रा ने बताया कि उनतीस मई को हुए मारपीट के मामले में घायल ओम प्रकाश की इलाज के दौरान मौत हो गई। तीन आरोपियों को गिरफ्तार कर जेल भेजा जा चुका है। अन्य घायलों का इलाज अस्पताल में चल रहा। आगे की कार्रवाई की जा रही है। This website follows the DNPA Code of Ethics.